สวัสดีครับ ปวดขมับทั้งสองข้างขึ้นไปบนหัว บางครี้งก็ปวดร่วมกับหัวด้านหลัง มีการปวดกรามทั้งสองข้างด้วยเล็กน้อย ก่อนหน้านี้ได้ไปถอนฟันผุมา กินยาไทลีนอลแล้วเหมือนจะหายปวด แต่ก็ไม่ครับ แบบนี้เป็นอะไรครับ แล้วมีวิธีรักษาไหมครับ
 อาการปวดแบบแน่นๆ รอบๆ ศีรษะ น่าจะเกิดจากความเครียด (Tension Headache) จะปวดแบบเหมือนมีอะไรมารัดศีรษะ ปวดแบบแน่นๆ มีคลื่นไส้อาเจียนได้ ปวดแบบต่อเนื่องไม่เป็นเวลา ถ้าได้ยินเสียงดัง หรือ อะไรที่กระตุ้นอารมณ์ให้โกรธ หงุดหงิด จะปวดเพิ่มขึ้น นอกจากนี้ต้องแยกจากโรคปวดหัวอื่นๆ เช่น โรคไมเกรน โรคปวดกล้ามเนื้อขมับ (Muscular headache)คำแนะนำ การรักษาตามอาการ ทานยาแก้ปวดไปเรื่อยๆ หลีกเลี่ยงความเครียด การทำงานหนัก พักผ่อนน้อย หาเวลาออกกำลังกาย ดูหนังฟังเพลง ไม่ควรขับรถที่การจราจรคับคั่งมากๆ มองต้นไม้ ทุ่งนาเขียวๆ เพือพักสายตาถ้าอาการไม่ดีขึ้นควรไปพบแพทย์เพื่อตรวจเพิ่มเติม วินิจฉัยหาสาเหตุอื่นๆ เพิ่มเติม ครับ เช่น ความดันโลหิตสูง ก็อาจไม่พบอาการอื่นๆ นอกจากอาการปวดหัว นอกจากนี้อาจเป็นจาก เบาหวาน ไทรอยด์ มีส่วนน้อยมาก ที่เนื้องอกสมอง มาด้วยอาการปวดหัว